polyglot-tagger/wikipedia-language-snippets-filtered huggingface dataset:
சுசித்ரா, இந்தியா, இலண்டன் மற்றும் நியூயார்க்கில் பயிற்சி பெற்ற கவிஞர் மற்றும் ஓவியர். இவர் தனது படைப்புகளை இந்தியா மற்றும் உலக அரங்குகளில் காட்சிப்படுத்தியுள்ளார். இவர் கடவுளின் பிள்ளையார் ஆசீர்வாதாத்தினால் இக்கலை தனக்கு கைவரப்பெற்றது எனக் கூறியுள்ளார். 2004, செப்டம்பர் 27இல் தனக்குத் தெரிந்தவரின் மூலமாக ஓவியத்தைப் பழகியதாகக் கூறியுள்ளார். சுசித்ரா ஒரு எழுத்தாளர். இவரது கருத்துக்கள் வலைப்பதிவின் மூலம் கவனிக்கப்பட்டன. இவரது பல வலைத்தளத்தில், முதலில் 'இன்டெண்ட்ப்ளாக்.காம்'. இதில் இவர் தீபக் சோப்ராவை தன் கருத்துக்களை பகிர்ந்து கொள்ள அழைத்துள்ளார். மேலும், 'ஆர்ட் இன் எ பாடி பார்ட்', 'கிவ் மி அனெதர் பிரேக்' மற்றும் சொந்த வலைதளத்தில் எழுதிய கருத்துக்கள் சர்ச்சைக்குள்ளாயின.
1990களின் பிற்பகுதியில், நடித்துக் கொண்டிருக்கும் போதே தனது பாப் இசை தொகுப்பான "டோல் டோலே", டம் டாரா, ஆஹா, மற்றும் "ஜிந்தகி"யை வெளியிட்டார். இவற்றை முறையே ஆன்டிரூ லாயிட் வெப்பர் மற்றும் ஹிமேஷ் ரேஷாமியா இசை அமைத்திருந்தனர். திருமணத்திற்காக படவுலகை விட்டு விலகியிருந்த சுசித்ரா, பத்து வருடங்கள் கழித்து மீண்டும் "மை வைஃப் மர்டர்" படத்தில் அனில் கபூருடன் நடித்தார். இப்படம் இவருக்கு நல்ல வரவேற்பை அளித்தது. மேலும் இவர் "கர்மா, கன்ஃபெஷன்ஸ் மற்றும் ஹோலி" திரைப்படங்களில் நடித்துள்ளார். ஹோலி திரைப்படம், இந்தோ அமெரிக்க தயாரிப்பில், நயோமி காம்ப்பெல், சுஷ்மிதா சென், மற்றும் வின்சென்ட் குரடோலா நடிப்பில் வெளிவந்த படமாகும். இப் படம் வணிக ரீதியாக வெற்றி பெறவில்லை.
1987-88இல் பள்ளியில் படிக்கும்போதே "சுனாதி" என்கிற தொலைக்காட்சித் தொடரில் நடித்தார். இவர் " " தயாரிப்பில் வெளிவந்த 'பீனட்ஸ்' நகைச்சுவை இசை தொகுப்பில் 'லூசி' கதாபாத்திரத்தில் நடித்துள்ளார். 90'களில் பல விளம்பர நிறுவனங்களுக்கு, குறிப்பாக பாமோலிவ் சோப், சன்ரைஸ் காபி, லிம்கா மற்றும் கோல்கேட் பற்பசை போன்றவற்றிற்கு விளம்பர மாதிரியாக நடித்துள்ளார். 1994இல் சாருக் கான் நடித்துள்ள "கபி ஹான் கபி நா" இந்தி படத்தில் நடித்துள்ளார். இப் படம் வியாபார ரீதியில் வெற்றி பெற்றது. ஜெயராம் நடித்துள்ள "கிலுக்கம்பட்டி" என்கிற மலையாள மொழிப் படத்திலும் நடித்துள்ளார்.
சுசித்ரா மகாராட்டிர மாநிலத்திலுள்ள மும்பையில் தெலுங்கு மொழி பேசும் குடும்பத்தில் பிறந்துள்ளார். திரைப்படத் தயாரிப்பாளர் சேகர் கபூரைத் திருமணம் செய்து கொண்டார். தற்போது இருவரும் விவாகரத்து பெற்று பிரிந்து வாழ்கின்றனர். இவர்களுக்கு காவேரி கபூர் என்ற மகள் உண்டு. சுசித்ரா தொண்டு வேலைகளில் தீவிரமாக ஈடுபட்டுள்ளார். மேலும் ஒரு சில அரசு சாரா நிறுவனங்களுடன் தொடர்புடையவர் ஆவார்.
2010இல் ராம் கோபால் வர்மா இயக்கத்தில், அமிதாப் பச்சன், கன்னட திரைப்பட நடிகர் சுதீப் மற்றும் ரித்தேஷ் தேஷ்முக் ஆகியோர் நடித்த, இந்திய ஊடகம் பற்றிய "ரான்" படத்தில் நடித்தார். இதில் சுசித்ரா, நளினி காஷ்யப் என்கிற கதாபாத்திரத்தில் நடித்தார்.
1876-79 ஆம் ஆண்டின் வட சீனப் பஞ்சம் சீனாவில் சிங் வம்சத்தின் ஆட்சியின் போது நடந்தது. இந்த வறட்சி 1875 ஆம் ஆண்டில் வட சீனாவில் தொடங்கியது, அடுத்தடுத்த ஆண்டுகளில் பயிர்கள் வளர்ச்சியின்றி இருந்ததால் மிகப்பெரிய பஞ்சமாக வெடித்தது. சான்ஸி, ஜிலி, ஹெய்நான், சாங்டோங் மற்றும் ஜியாங்சு மாவட்டத்தின் வடக்குப் பகுதிகள் இப்பஞ்சத்தில் பாதிக்கப்பட்ட இடங்கள். பஞ்சத்தால் பாதிக்கப்பட்ட ஐந்து மாகாணங்களில் மொத்த மக்கள்தொகையான 108 மில்லியன் மக்களில் 9-13 மில்லியன் மக்கள் இறந்தனர்.
பிரிட்டிஷ் மதப் போதகரான டிமோதி ரிச்சர்ட் முதன்முதலில் 1876 கோடைகாலத்தில் சாங்டோங்கில் வறட்சி காரணமாக ஏற்பட்டுள்ள பஞ்சத்திற்கு சர்வதேச கவனத்தை ஈர்த்தார். ஷாங்காயில் உள்ள வெளிநாட்டு சமூகத்தினரிடம் பாதிக்கப்பட்டவர்களுக்கு உதவ அவர் பணம் வசூலித்தார். மார்ச் 1877 இல், சாண்டோங் பஞ்சம் நிவாரண குழுவானது இராஜதந்திரிகள், வணிகர்கள், மற்றும் புராட்டஸ்டன்ட் மற்றும் ரோமன் கத்தோலிக்க மதப் போதகர்களின் பங்கேற்புடன் நிறுவப்பட்டது.
பஞ்சத்தை எதிர்த்துப் போராட நன்கொடை வேண்டி ஒரு சர்வதேச வலைப்பின்னல் அமைக்கப்பட்டது. இந்த வலைப்பின்னல்களுக்கு பெரும்பாலான நிதி இங்கிலாந்து மற்றும் அந்நிய நாடுகளுடன் வைத்திருந்த வணிகத்தின் மூலம் திரட்டப்பட்டது. இந்த முயற்சியால் 204,000 வெள்ளி டால்சு திரட்டப்பட்டன. இது 2012 ஆம் ஆண்டில் $7-10 மில்லியனுக்கு சமமானதாகும். ரோமன் கத்தோலிக்கர்கள் குறைந்தது 125,000 டால்சுவை திரட்டினர்.
அண்டை மாகாணமான சான்சி மாகாணத்தில் வறட்சி நிலைமைகள் சான்டோங்கை விட மோசமடைந்துள்ளன என்பது ரிச்சார்டுக்கு தெரியவந்தது. 1878 ஆம் ஆண்டின் முற்பகுதியில் ரிச்சர்ட் சான்சிக்கு பயணித்தார். அவரது "பஞ்சம் நாட்குறிப்பு" சூழ்நிலைகளை விவரிக்கிறது. "மக்கள் தங்கள் மனைவிகளையும், மகள்களையும் விற்றனர், வேர்கள், அழுகிய உடல்கள், இலைகள் ஆகியவற்றை சாப்பிடுகின்றனர் என விவரிக்கிறார்.
பஞ்சத்தில் மிகுந்த பாதிப்பிற்கு உள்ளான மாகாணம் சான்சி. சான்சியின் மொத்த மக்கட்தொகையான 15 மில்லியன் மக்களில் 5.5 மில்லியன் மக்கள் இறந்ததாக மதிப்பிடப்பட்டுள்ளது. தொலைதூரத்தில் இருக்கும் மாவட்டங்கள் மற்றும் அணுக முடியாத கிராமப்புற மாவட்டங்களில் பெரும்பாலானவை பாதிக்கப்பட்டன.
முதன்முதலில் கான்ராத் வில்கெரோத் அயோடோபென்சீனிலிருந்து அயோடோசோபென்சீன் தயாரித்தல் குறித்து விவரித்தார் . அயோடோபென்சீனை டையசிட்டேட்டாக ஆக்சிசனேற்றம் செய்து மேலும் அதைத் தொடர்ந்து நீராற்பகுப்பு செய்து . அயோடோசோபென்சீனை இவர் தயாரித்தார் :
வர்த்தகப் பயன்பாடுகள் ஏதுமில்லை என்றாலும் அயோடோசோபென்சீன் ஆக்சோ பரிமாற்ற வினையாக்கியாக ஆய்வகங்களில் பயன்படுத்தப்படுகிறது. சில ஆல்கீன்களை ஈபாக்சைடாகவும் சில உலோக அணைவுச்சேர்மங்களை அவற்றுடன் தொடர்புடைய ஆக்சோ வழிப்பெறுதியாகவும் இச்சேர்மம் மாற்றுகிறது. ஓர் ஆக்சிசனேற்ற முகவராக இருந்தாலும் இதுவொரு மிதமான அணுக்கருகவரியாகும். ஆக்சோ பரிமாற்ற வினைகளில் செயல்திறனுடன் வினையாற்றும் சேர்மம் ஒரு பகுதிச்சேர்மமாக இருக்கும் என ஊகிக்கப்படுகிறது என்றாலும் இப்பார்வை நிருபிக்கப்படவில்லை.
அயோடோசோபென்சீன் என்பது 65 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை அயோடோசில்பென்சீன் என்ற பெயராலும் அழைக்கலாம். நிறமற்று திண்மநிலையில் காணப்படும் இச்சேர்மத்தை கரிம மற்றும் ஒருங்கிணைவுச் சேர்மங்களை பரிசோதிக்கும் ஆய்வகங்களில் ஆக்சோ பரிமாற்ற வினையாக்கியாக பயன்படுத்துகிறார்கள். பெரயோடினேன் என்ற பிரபலமான வினையாக்கியுடன் தொடர்பு கொண்டுள்ள சேர்ம்மாக அயோடோசோபென்சீன் கருதப்படுகிறது.
இதயக் கோளாறினால் பாதிக்கப்படும் ஏழை குழந்தைகளுக்கு நிதியுதவி வழங்கும் பொருட்டு அவர் மற்றும் அவரது இளைய சகோதரர் பாலாஷ் முச்சால் ஆகிய இருவரும் இணைந்து இந்தியாவிலும் வெளிநாடுகளிலும் மேடை நிகழ்ச்சிகளை நடத்துகின்றனர். 16 ஆம் ஆண்டு டிசம்பர் 8 ஆம் தேதி வரை, அவர் தொண்டு நிகழ்ச்சிகள் மூலம் நிதி திரட்டினார், இது 1333 இதய நோய்களால் பாதிக்கப்பட்ட குழந்தைகளை காப்பாற்ற உதவியது. சமூக செயல்பாடுகளில் ஈடுபடுவதற்காக கின்னஸ் உலக சாதனைகள் மற்றும் லிம்கா சாதனைகள் புத்தகம் ஆகியவற்றில் முச்சால் இடம் பெற்றார். அவரது பணியானது, இந்திய அரசு மற்றும் பிற பொது நிறுவனங்கள் பல்வேறு விருதுகள் மூலம் அங்கீகரிக்கப்பட்டுள்ளது .
அவரது தாயார், அமிதா முச்சால், ஒரு இல்லத்தரசி, மற்றும் அவரது தந்தை, ராஜ்குமார் முச்சால், ஒரு தனியார் நிறுவனத்தில் பணியாற்றுகிறார். அவருக்கு பாலாஷ் முச்சால் என்ற ஒரு இளைய சகோதரர் இருக்கிறார். அவர் இந்தூர், சினே நகர் ஸ்ரீ ஆக்ரேசன் வித்யாலயா பள்ளியில் படித்தார். மே மாதம் 2013 ஆம் ஆண்டில், முச்சால் தனது இறுதி வருடத்தில், இளங்கலை வணிகவியல் பட்டம் பெற்றார்.
ராஜஸ்தானின் பிரதாப்கர் மாவட்டத்தில் சோட்டாசத்ரி நகரில் முச்சாலின் தாத்தாவின் வீடு உள்ளது. அவர் நான்கு வயதிலேயே பாடுவதற்குத் தொடங்கினார். அவர் இந்திய பாரம்பரிய இசை இல் பயிற்சி பெற்றார். இந்தி, சமசுகிருதம், குஜராத்தி, ஒரியா, அசாமி, இராச்சசுத்தானி, பெங்காலி, போச்புரி, பஞ்சாபி, மராத்தி, கன்னடா, தெலுகு, தமிழ், சிந்தி மற்றும் மலையாளம் போன்ற 17 வெவ்வேறு மொழிகளில் முச்சால் பாடுகிறார்.
2011 ஆம் ஆண்டில், முச்சால் தொழில்முறை பின்னணி பாடகியாக பாலிவுட்டில் நுழைந்தார், ஆனால் குழந்தை இதய நோயாளிகளுக்கு உதவ அவரது முயற்சிகள் தொடர்ந்தது. ஆகஸ்ட் 2015 வரை, அவரால் எழுப்பப்பட்ட நிதி 800 குழந்தைகளின் உயிர்களை காப்பாற்ற உதவியது.
காஞ்சிபுரம் மாவட்டத்தில் இருந்து பிரித்து உருவாக்கப்பட்ட செங்கல்பட்டு மாவட்டத்தில், செங்கல்பட்டு, மதுராந்தகம், தாம்பரம் ஆகிய வருவாய் கோட்டங்கள் உருவாக்கப்பட்டுள்ளன. மேலும், செங்கல்பட்டு, மதுராந்தகம், செய்யூர், திருப்போரூர், தாம்பரம், திருக்கழுக்குன்றம் பல்லாவரம், வண்டலூர் என 8 தாலுகாக்கள் இடம்பெற்றுள்ளன. இம்மாவட்டம் 3 வருவாய் கோட்டங்கள், 8 வருவாய் வட்டங்கள், 40 குறுவட்டங்கள் மற்றும் 636 வருவாய் கிராமங்களைக் கொண்டுள்ளது.
செங்கல்பட்டு மாவட்டம் இந்திய மாநிலமான தமிழ்நாட்டின் 38 மாவட்டங்களில் ஒன்றாகும். காஞ்சிபுரம் மாவட்டத்தின் சில பகுதிகளைக் கொண்டு செங்கல்பட்டு மாவட்டம் நிறுவுவதற்கான அரசாணை 12 நவம்பர் 2019 அன்று தமிழ்நாடு அரசால் வெளியிடப்பட்டது. தமிழகத்தின் 37-ஆவது மாவட்டமாக செங்கல்பட்டு மாவட்டம் அறிவிக்கப்பட்டது. செங்கல்பட்டு மாவட்டத்தின் துவக்க விழா 29 நவம்பர் 2019 அன்று செங்கல்பட்டில் நடைபெற்றது. இம்மாவட்டத்தின் தலைநகரம் செங்கல்பட்டு நகரம் ஆகும்.
1997 ஆம் ஆண்டு திமுக ஆட்சியின்போது ஒருங்கிணைந்த செங்கல்பட்டு மாவட்டத்தை திருவள்ளூர் மாவட்டம் மற்றும் காஞ்சிபுரம் மாவட்டம் என இரண்டாக பிரிக்கப்பட்டது. காஞ்சிபுரம் மாவட்டம் சென்னை விமான நிலையம் வரை பரப்பளவில் மிக பெரிதாக இருந்ததால், காஞ்சிபுரம் மாவட்டத்திலிருந்து பிரித்து நிறுவப்பட்ட புதிய செங்கல்பட்டு மாவட்டத் துவக்க விழா 29 நவம்பர் 2019 அன்று செங்கல்பட்டில் நடைபெற்றது.
1967 ஆம் ஆண்டில் பேரறிஞர் அண்ணா முதல் அமைச்சர் ஆனதும் சைதாப்பேட்டையில் இருந்த செங்கல்பட்டு மாவட்டத்தின் தலைமையிடத்தை காஞ்சிபுரத்துக்கு மாற்றினார். நிர்வாக நகரமாக காஞ்சிபுரமும், நீதி நகரமாக செங்கல்பட்டும் செயல்பட்டன.
சுதந்திரம் அடைந்த பிறகு சென்னை மாகாணத்தில் செங்கல்பட்டு மாவட்டத்தின் நிர்வாக பிரிவு தலைமையகம் மட்டும் சைதாப்பேட்டையில் உள்ள பனகல் மாளிகையில் செயல்பட்டது.
சுதந்திர இந்தியாவுக்கு முன்பு செங்கல்பட்டு நகரத்தை தலைமை இடமாகக் கொண்டு மாவட்ட ஆட்சியர் அலுவலகம் மற்றும் மாவட்ட நீதிமன்றங்கள் செயல்பட்டன.
2022 இலங்கைப் போராட்டங்களின் போது, அரசுத்தலைவர் கோட்டாபய ராஜபக்ச உடனடியாகப் பதவி விலக வேண்டும் என்று கோரி பல்லாயிரக்கணக்கான போராட்டக்காரர்கள் 2022 சூலை 9 சனிக்கிழமை சனாதிபதி மாளிகை மற்றும் சனாதிபதி செயலகத்தை முற்றுகையிட்டு ஆக்கிரமித்தனர். ஏராளமானோர் பாதுகாப்பு வலயத்தை உடைத்துக் கொண்டு சனாதிபதி மாளிகைக்குள் நுழைந்தனர். ஆனாலும், அதற்கு முன்னரேயே ராஜபக்ச அவ்விடத்தை விட்டு பாதுகாப்பான இடத்துக்கு வெளியேறினார். கோட்டாபய ராஜபக்ச சூலை 13 அன்று தாம் பதவியில் இருந்து விலகவிருப்பதாக சபாநாயகருக்கு அறிவித்தார்.
சுமார் நிலம், ஆளுநர் சர் ஆர்தர் ஹாமில்டன் கார்டன் 1887 இல் விக்டோரியா மகாராணியின் பொன்விழா கொண்டாட்டங்களை முன்னிட்டு தனது சொந்த செலவில் கார்டன் தோட்டங்களை அமைத்தபோது இந்த குடியிருப்பு மேலும் ஈர்ப்பைப் பெற்றது. தோட்டங்கள் பல்வேறு வகையான மரங்களை பெருமைப்படுத்துகின்றன. விக்டோரியா மகாராணியின் பளிங்கு சிலை தோட்டங்களில் இருந்து 2006 இல் அகற்றப்பட்டது. கோர்டன் கார்டன்ஸ் 1980 ஆம் ஆண்டு வரை ஜனாதிபதி மாளிகையின் ஒரு பகுதியாக மாற்றப்பட்டது; இது இப்போது பொதுமக்களுக்கு வரம்பின்றி திறந்துவிடப்பட்டிருந்தது.
சனாதிபதி மாளிகை இலங்கை சனாதிபதியின் அதிகாரபூர்வ வதிவிடமும், பணியிடமும் ஆகும். இம் மாளிகை இலங்கையில் கொழும்பு கோட்டையில் சனாதிபதி மாவத்தையில் அமைந்துள்ளது. 1804 ஆம் ஆண்டு முதல் இது பிரித்தானிய ஆளுநர்கள், மகா தேசாதிபதிகள், மற்றும் இலங்கை அரசுத்தலைவர்களின் இல்லமாக இருந்து வருகிறது. 1972 ஆம் ஆண்டில் இலங்கை குடியரசாக மாறும் வரை "அரசர் மாளிகை" அல்லது "இராணி மாளிகை" என்று அழைக்கப்பட்டது.
இலங்கையில், கொழும்பிலிருந்து அனைத்து தூரங்களும் ஜனாதிபதி மாளிகையில் இருந்து முறையாக, மைல்களில் அளவிடப்படுகின்றன. இந்த நடைமுறை 1830 ஆம் ஆண்டில் கொழும்பு-கண்டி சாலையை நிர்மாணிப்பதன் மூலம் தொடங்கியது, இது தீவின் முதல் நவீன நெடுஞ்சாலை ஆகும். அப்போதிருந்து, பெரும்பாலான நெடுஞ்சாலைகள் கொழும்பிலிருந்து உருவாகின்றன.
இம் மாளிகை பிரித்தானிய ஆளுனர் பிரடெரிக் நோர்த்தின் கீழ் வருவாய் அதிகாரியாகப் பணியாற்றிய ஜோர்ஜ் மெல்வின் லெசுலி என்பவரிடம் இருந்து அரசக் கணக்காய்வு அறிக்கையின்படி 10,000 பவுண்கள் குறைவுற்றிருந்தமையால் அவரது மனைவியும் அங்கெல்பீக்கின் பேத்தியினால் இவ்வில்லம் அரசாங்கத்திற்கு 1804 சனவரி 17 அன்று விற்கப்பட்டது.
1948 இல் சுதந்திரம் பெற்றதிலிருந்து இந்த வீடு மகா தேசாதிபதியின் அதிகாரபூர்வ இல்லமாக மாறியது. 1972 இல் இலங்கை குடியரசாக மாறிய பின்னர் 1972 ஆம் ஆண்டில் இது முறையாக சனாதிபதி மாளிகை என மறுபெயரிடப்பட்டது. வில்லியம் கோபல்லவா கடைசி மகாதேசாதிபதியாகவும், முதல் சனாதிபதியாகவும் இம்மாளிகையைப் பயன்படுத்தினார்.
பிரித்தானியர்கள் இந்த வீட்டைக் கைப்பற்றிய பின்னர், இது இலங்கை ஆளுநரின் அதிகாரபூர்வ இல்லமாக மாறியது. அப்போது இது "அரசு மாளிகை" என்று அறியப்பட்டது, ஆனால் இது பொதுவாக அக்காலப் பிரித்தானிய முடியாட்சியைப் பொறுத்து "மன்னர் மாளிகை" என்றும் "இராணி மாளிகை" என்றும் அழைக்கப்பட்டது.
இந்த மாளிகையை 29 ஆளுநர்களும், ஆறு சனாதிபதிகளும் அதிகாரப்பூர்வமாகப் பயன்படுத்தினர். தற்போது இதை சனாதிபதி கோட்டாபய ராஜபக்ச அரசு செயல்பாடுகளுக்கு பயன்படுத்துகிறார். ஜனாதிபதி செயலகம் சனாதிபதியின் அலுவலகமாக செயல்படுகிறது.
கிங்ஸ் ஹவுஸ் 20 ஆம் நூற்றாண்டின் ஆரம்பம் வரை பொதுமக்களுக்கு மட்டுப்படுத்தப்பட்ட திறப்பைக் கொண்டிருந்தது. காலனித்துவ அதிகாரிகள் மட்டுமே ஆளுநரை வசிக்கும் போது அணுக அனுமதிக்கப்பட்டனர்.
16-ஆம் நூற்றாண்டில் போர்த்துக்கீசரால் கட்டப்பட்டு பின்னர் இடிக்கப்பட்ட செயின்ட் பிரான்சிசு தேவாலயத்தின் இடத்தில் கடைசி இடச்சு ஆளுநர் யோகான் வான் அங்கெல்பீக் இரண்டு மாடிக் குடியிருப்பைக் கட்டினார்.
1980கள் மற்றும் 1990களில் இலங்கையின் முன்னணிக் கட்டிடக் கலைஞர்களில் ஒருவரான ஜெஃப்ரி பாவாவின் வழிகாட்டுதலின் பேரில் இம்மாளிகை புதுப்பிக்கப்பட்டது.
திம்மம்மா ஆலமரம் அல்லது திம்மமாமா மரிமானு என்பது ஆந்திரப் பிரதேசத்தின் அனந்தபூர் மாவட்டத்தில் உள்ள கதிரி நகரில் இருந்து 25 கிலோமீட்டரில் தொலைவில் உள்ள ஒரு பெரிய ஆல மரமாகும். தெலுங்கு மொழியில், "மர்ரி என்பது ஆல் என்பதையும் மானு என்பது மரத்தையும் குறிக்கும் சொல்லாகும். இந்த மரத்தின் மேல் பரப்பானது கொண்டுள்ளது. இது 1989 ஆம் ஆண்டின் கின்னஸ் உலக சாதனைகள் புத்தகத்தில் உலகின் மிகப் பெரிய மரமாக பதிவு செய்யப்பட்டது. திம்மம்மா ஆலமரம் அனைத்து தர்ம சமயத்தினராலும் புனிதமாகக் கருதப்பட்டுத் தொழப்படுகிறது.
திம்மம்மா ஆலமரம் இந்து மதம், சமணம், பௌத்தம், சீக்கியம் ஆகிய இந்திய சமயத்தினரால் புனிதமாகக் கருதப்பட்டுத் தொழப்படுகிறது. இந்த ஆலமரத்தின் அடியில் திம்மமாவுக்கு ஒரு சிறிய கோயில் உள்ளது. இங்கு வந்து தில்மாமாவை வணங்குகிற குழந்தை இல்லாத தம்பதியருக்கு அடுத்த ஆண்டே குழந்தை பிறக்கும் என்று அப்பகுதியில் வசிக்கும் மக்கள் உறுதியாக நம்புகின்றனர். சிவராத்திரி நாளில் இங்கு திம்மமாவுக்கு ஜத்ரா என்னும் விழா நடத்தப்படுகிறது. இதில் பலர் கலந்து கொள்கின்றனர்.
இந்த மரம் குறித்த தகவலாக கூறப்படுவது என்னவென்றால், செட்டிபலிஜா தம்பதியரான சென்னக்க வெங்கடப்பா, மங்கம்மா ஆகியோருக்கு பொ.ஊ. 1394இல் திம்மம்மா என்ற ஒரு மகள் பிறந்தார். இவரை பால வீரைய்யா என்பவருக்குத் திருமணம் செய்துவைத்தனர். பாலவீரைய்யா 1434இல் இறந்தார். இதையடுத்து திம்மம்மா உடன்கட்டை ஏறினார். இவர் உடன்கட்டை ஏறிய இடத்தில் இந்த மரம் வளர்ந்துள்ளது என நம்பப்படுகிறது. குறிப்பாக, சிதையின் வடகிழக்கு முனையில் இந்த மரம் வளர்ந்தது என்று நம்பப்படுகிறது.
இந்த மரத்தை முதன் முதலில் கவனித்து, உலகின் கவனத்திற்கு கொண்டுவந்தவர் சத்யநாராயண ஐயர் என்பவராவார். கர்நாடகத்தின், பெஙுகளூரைச் சேர்ந்த ஒரு பத்திரிகையாளர், ஒளிப்படக் கலைஞராவார். இவரே பின்னர் கின்னஸ் உலக சாதனை பதிவில் இந்த மரத்தைப் பதிவுசெய்ய அனைத்து முயற்சிகளையும் மேற்கொண்டார். இவருடைய பெயரும் இந்த சாதனைப் புத்தகத்தில் சேர்க்கப்பட்டுள்ளது.
இந்தியன் பிரீமியர் லீக்கின் 2019 சீசன், ஐபிஎல் 12 என்றும் அழைக்கப்படுகிறது, இது ஐபிஎல்லின் பன்னிரண்டாவது சீசன் ஆகும். இது தொழில்முறை ட்வென்டி 20 கிரிக்கெட் லீக் ஆகும். ஐபிஎல் 2007 ஆம் ஆண்டில் இந்திய கிரிக்கெட் கட்டுப்பாட்டு வாரியத்தால் நிறுவப்பட்டது. இது 2019 இந்தியன் பிரீமியர் லீக்கிற்கான புள்ளிவிவரங்களின் பட்டியலாகும்.
ஒரு அணி இரண்டு விக்கெட்டுகளுக்கு 232 ரன்கள் எடுத்தது. இதில் அந்த அணி வெற்றிகரமான ரன் சேஸ் செய்ததால் அல்லது ஓவர்கள் எதுவும் மிச்சமில்லாமலிருந்ததால் இன்னிங்ஸ் மூடப்பட்டது என்பதைக் குறிக்கிறது.
கொக்கி வாட்கள் குறித்த நம்பகமான தகவல்கள் அரிதாகவே உள்ளன. இது சில சமயம் பண்டைய ஆயுதம் என்று கிறிப்பிடப்படுகிறது. இது சொங் வம்ச காலத்திலிருந்து உள்ளதாகவும் அல்லது அதற்கும் முந்தைய போரிடும் நாடுகள் காலத்தைச் சேர்ந்ததாகவும் குறிப்பிடப்படுகிறது. இது குறித்த மிகப் பழமையான எடுத்துக்காட்டுகளும் கலைச் சித்திரங்களும் சிங் காலத்திற்கு பிந்தையதாகவே உள்ளன. அவற்றைக் கொண்டு பார்க்கையில் இவை உண்மையில் அண்மைய வடிவமைப்பைச் சேர்ந்ததாகவே கருத இடமுண்டு. இது பொதுமக்கள் பயன்படுத்திய ஆயுதமாக, சீன ஆயுதங்கள் பற்றிய உத்தியோகபூர்வ பட்டியல்களில் எதிலும் காணப்படவில்லை. இதை பயன்படுத்த தேவையான பயிற்சி போன்றவையானது, இந்த ஆயுதம் மிக அரிதாகத்தான் பயன்படுத்தப்பட்டு வந்துள்ளது என்பதை வலுவாக தெரிவிக்கின்றன.
"புலி கொக்கி வாள் " அல்லது கியான் கன் ரி ய்யூ டாவோ என்றும் அழைக்கப்படும் இந்த ஆயுதங்கள், ஜியான் போன்ற கூர்மையான வாளாக இருக்கும், சிலசமயம் இது தடிமனானதாகவோ அல்லது சில சமயம் இதன் முனையில் உள்ள கொக்கியானது கூர்மையற்றதாக இருக்கும். இதைப் பயன்படுத்தும் வீரர்களில் பெரும்பாலானவர்கள் இதை பட்டாம்பூச்சி வாள் பாணியில் இரட்டை வாள்களையே பயன்படுத்துகின்றனர். இந்த வாள் முனையில் உள்ள கொக்கியானது எதிராளியின் ஆயுதத்தைக் கைப்பற்றவோ அல்லது எதிராளியின் காலை இழுந்து தள்ளிவிடவோ பயன்படுத்தப்படுகிறது.
கொக்கி வாள், இரட்டை கொக்கிகள், ஃபூ டாவோ, ஹூ தொ கவு அல்லது ஷூவாங் கோவ் என்பது ஒரு சீன ஆயுதம் ஆகும். இது பாரம்பரியமாக சீன வடக்குபாணி தற்காப்புக் கலை மற்றும் உஷூ சண்டைக் கலையுடன் தொடர்புடையது, ஆனால் இப்போது பெரும்பாலும் தென் பாணிக் கலையிலும் இது பயன்படுத்தப் படுகிறது.
ஒரு புகைப்பட பத்திரிகையாளரான ராம் , தன் தந்தையின் கார் விபத்துக்குள்ளாவதாக சிறுவயதில் கனவு காணுவதிலிருந்து படம் துவங்குகிறது. அடுத்த நாளே ராம் சில படங்களை புகைபடமெடுக்க ஒரு காட்டில் தனியாகச் சென்றான். யோகி பாபு காவலாளியாக இருக்கும் ஆளில்லா பங்களாவிற்கு வழி காட்டுகிறார் தரகர் கவரிமான் . அந்த வீட்டில் ஒரு மெமரி கார்டை கண்டெடுக்கிறான் ராம். அதில் தனக்கு தெரிந்த பெண்ணின் புகைப்படஙகள் இருக்கின்றன. அதன் பின்னர் அவன் எங்கு சென்றாலும், ஒரு கொடூர பெண் பேய் வந்து குளியல் அறை, குளிர் சாதனப்பெட்டி, படுக்கை அறை என்று பயமுறுத்துகிறது. வண்டி ஓட்டும் பொழுதும் அந்த பேய் பயமுறுத்தும் பொழுது தான், தன்னை தான் அந்த பேய் துரத்துவதாக உணர்ந்தான். அவனது மனைவியையும் மகளையும் பார்க்க அவன் தனது இடத்திற்குத் திரும்ப முடியுமா?
பயம் ஒரு பயனம் ஓர் இந்திய தமிழ் திகில் திரைப்படமாகும். மணிஷர்மா எழுதி இயக்க, விஷாகா சிங் , பரத் ரெட்டி மற்றும் மீனாட்சி தீக்ஷித் ஆகியோர் முக்கிய கதாப்பாத்திரங்களில் நடித்துள்ளனர், சிங்கம்பூலி ஒரு முக்கிய துணை பாத்திரத்தில் இதில் நடித்துள்ளார். பிரசாத் இசையமைத்த இந்த படம், இந்தியாவில் 25 ஆகஸ்ட் மாதம் 2016 ஆம் தேதி வெளியிடப்பட்டது.
தியன் ஹேமமாலி சங்கீதா வீரரத்ன பிறப்பு 13 திசம்பர் 1973) இலங்கையைச் சேர்ந்த திரைப்பட நடிகை ஆவார். இவர் தனது பதினாறாவது வயதில் பிரபல இயக்குனர் ரோய டி சில்வா இயக்கத்தில் கமல் அதராராய்சி உடன் இணைந்து இட்ஸ் அ மெட்டர் ஒப் டைம் திரைப்படத்தில் அறிமுகமானார். இத் திரைப்படம் 1990 இல் வெளியானது. எச். டி. பிரேம ரத்ன இயக்கத்தில் வெளியான சப்த கன்யா திரைப்படத்தில் நடித்தமையால் பிரபலமானார். இத்திரைப்படத்தில் நடித்தமைக்காக சிறந்த புதுமுக நடிகைக்கான விருதைப் பெற்றுக் கொண்டார். 50 இற்கும் மேற்பட்ட திரைப்படங்களில் நடித்துள்ளார். இலங்கை திரைத்துறையில் வெற்றி நட்சத்திரமாக திகழ்கின்றார்.
இலங்கை திரைத்துறையில் வெற்றி நட்சத்திரமாக திகழ்கின்றார். சங்கீதா வீரரத்ன ஒளிப்பதிவாளர் திமோதி வீரரத்ன, டெய்சி வீரரத்ன ஆகியோரின் இரண்டாவது புதல்வியாவார். சங்கீதா தனது ஆரம்ப கல்வியை பாணதுறையில் சென்ட் ஜோன்ஸ் கல்லூரியில் கற்றார். கொழும்பு மெதோடிஸ்ட் கல்லூரியில் மேல் நிலை கல்வியை கற்றார்.
சங்கீதா வெள்ளித்திரையில் நன்கு அறியப்பட்ட இயக்குனரான ரோய் டி சில்வாவின் இட்ஸ் அ மெட்டர் ஓப் டைம்ஸ் திரைப்படத்தில் அறிமுகமானார். அக்கால புகழ்பெற்ற நட்சத்திரங்களான மாலினி பொன்சேகா, விஜய குமாரதுங்க, காமினி பொன்சேகா ஆகியோருடன் இணைந்து பணியாற்றியுள்ளார்.
இவரது மூத்த சகோதரி நயனதாரா வீரரத்ன ஆத்திரேலியாவில் வசிக்கின்றார். சங்கீதா தொழிலதிபர் ரொசாந்த காரியப்பெரும என்பவரை 2002 இல் திருமணம் முடித்தார்.
திருமழபாடியில் இறைவன் வைத்தியநாதரும், இறைவி சுந்தராம்பிகையும் மங்கல வாத்தியங்கள் முழங்க மாப்பிள்ளை வீட்டாரை எதிர்கொண்டு அழைக்கின்றனர். அவர்களை வரவேற்று கோயில் முன் அமைக்கப்பட்டுள்ள திருமண மேடைக்கு அழைத்து வருகிறார்.
திருமண மேடையில் சுயசாம்பிகை தேவியருக்கும், நந்தியெம்பெருமானுக்கும் மஞ்சள், சந்தனம், விபூதி, மாவுப்பொடி, திரவியப்பொடி, தேன், பன்னீர், பஞ்சாமிர்தம், இளநீர், பழச்சாறு, தயிர், பால் போன்ற பொருள்களால் சிறப்பு அபிஷேகம் நடைபெறுகிறது. தொடர்ந்து வேத மந்திரங்கள் முழங்க, நாதஸ்வர இன்னிசையுடன் கோயிலின் முன்பு கண்ணாடிப்பல்லக்கில் வீற்றிருக்கும் சுந்தராம்பிகை உடனாய வைத்தியநாதசுவாமி மற்றும் திருவையாறு அறம் வளர்த்த நாயகி உடனாய ஐயாறப்பர் மற்றும் ஆயிரக்கணக்கான பக்தர்களுக்கு முன்னிலையில் மணமகள் கழுத்தில் மணமகன் தாலி கட்ட பக்தர்கள் அட்சதை தூவ திருமணம் நடைபெறுகிறது. தாலி கட்டும் நிகழ்ச்சியுடன் திருமணம் நிறைவுறுகிறது. திருமணம் முடிந்ததும் மணமக்களுக்கு தீபாராதனை காட்டப்படுகிறது. தொடர்ந்து இருவரும் திருக்கல்யாண உற்சவத்தில் பங்கேற்ற பக்தர்களுக்குக் காட்சியளிக்கின்றார்கள். ஆண்டுதோறும் புனர்பூச நட்சத்திரத்தில் நந்தியெம்பெருமானுக்கும், சுயசாம்பிகைக்கும் வைத்தியநாதசாமி முன்னிலையில் திருக்கல்யாண உற்சவம் நடைபெறுவது சிறப்புக்குரிய ஒன்றாகும்.
தந்தை, தன் மகன் இன்னும் இரண்டு ஆண்டுகள்தான் இருப்பான் என்பதை அறிந்து கவலையடைந்தார். அதே சமயத்தில் தன் ஆயுளின் உண்மையைத் தெரிந்த செப்பேசன், ஐயாறப்பர் கோயிலின் குளத்தில் இறங்கி சிவபெருமானை வேண்டி ஒற்றைக் காலில் கடுந்தவம் புரிந்தார். அப்போது காட்சி தந்த இறைவன், 16 பேறுகளையும் கொடுத்தருளினார். பின்னர் செப்பேசன், ஐயாறப்பர் மீது கொண்ட பற்றினால் பல்வேறு உபதேசங்களை கேட்டறிந்து சிவகணங்களுக்கு தலைவராகும் பதவியையும், ஈசனின் வாசலில் இருந்து காவல் காக்கும் உரிமையையும் பெற்றார். இவரே நந்தியெம்பெருமான் ஆவார். உரிய நேரத்தில் பரமேஸ்வரன் நந்தீஸ்வரருக்கு திருமணம் செய்ய முடிவு செய்கிறார். திருமழபாடி வைத்தியநாத சுவாமியை சாட்சியாக வைத்து ஐயாறப்பரே நந்தியெம்பெருமானுக்கும் திருமழபாடியில் ஆசிரமம் அமைத்துத் தவம் செய்துவரும் வசிஷ்ட முனிவரின் பேத்தியும், வியாக்ரபாத முனிவரின் மகளுமான சுயசாம்பிகைக்கும் பங்குனி மாதம் புனர்பூச நட்சத்திரத்தில் திருமணத்தை நடத்தி வைக்கிறார்.
தற்போது அந்தணர்குறிச்சி என அழைக்கப்படுகின்ற அவ்விடத்தில் நந்தியெம்பெருமான் பிறப்பு விழா சிறப்பாகக் கொண்டாடப்படுகிறது. விழாவின்போது சந்தனம், மஞ்சள், தயிர், தேன், பால், இளநீர் போன்ற திரவியங்களைக் கொண்டு சிறப்பு அபிஷேகங்கள் நந்தியெம்பெருமானுக்குச் செய்யப்படுகிறது. அதே நாள் மாலையில் ஐயாறப்பர் கோயிலில் அவருக்குப் பட்டாபிஷேகம் நடத்தப்பெறுகிறது. அதனைத் தொடர்ந்து சிறப்பு அபிஷேகம், தீபாராதனை நடைபெறல். சிறப்பு அலங்காரத்தில் வீதியுலா நடைபெறுகிறது. மறுநாள் காலையில் ஐயாறப்பர் அறம் வளர்த்த நாயகியுடன் கண்ணாடிப் பல்லக்கிலும், நந்தியெம்பெருமான் பட்டு வேட்டி, பட்டுச்சட்டை அணிந்து மாப்பிள்ளைக் கோலத்தில் குதிரை வாகனத்திலும் அமர்ந்து வாண வேடிக்கை, இன்னிசைக் கச்சேரியுடன் புறப்பட்டு தில்லைஸ்தானம், கடுவெளி, வைத்தியநாதன்பேட்டை வழியாக கொள்ளிடம் ஆற்றில் இறங்கி அன்று மாலை திருமழபாடி வந்து சேர்கிறார்.
திருவையாறு அருகே அந்தணபுரம் என்னும் சிற்றூரில் வசித்துவந்தார் சிலாத முனிவர். குழந்தைப் பேறு இல்லாமல் இருந்த அவர் குழந்தைப்பேற்றிற்காக திருவையாறு ஐயாறப்பரை நோக்கித் தவம் செய்தார். அவர் முன் தோன்றிய ஐயாறப்பர், ‘சிலாதனே! நீ புத்திரகாமேஷ்டி யாகம் செய்து, யாகபூமியை உழும் போது பெட்டகம் ஒன்று தோன்றும். அதில் ஒரு புத்திரன் காணப்படுவான். அவனை எடுத்துக் கொள்வாயாக. அவன் 16 வயது வரை உன்னுடன் இருப்பான்’ என அருளினார். உழுத நிலத்திலிருந்து பெட்டகம் ஒன்று கிடைக்க, அதிலிருந்து குழந்தையையும் பெற்றார் சிலாத முனிவர். அக்குழந்தைக்கு செப்பேசன் என்று பெயர் சூட்டி வளர்த்தார். 14 வயதிற்குள் அனைத்து வித்தைகளையும் கற்றுத் தேர்ந்தான் செப்பேசன்.
இறைவனே முன்னின்று திருமணத்தை நடத்தி வைத்ததால் நந்தியெம்பெருமான் திருமணத்தைக் காணும் இளைஞர்களுக்கும் கன்னியர்களுக்கும் திருமணத் தடைகள் நீங்கிக் காலத்தே திருமணம் கைகூடி வரும் என்ற நம்பிக்கை பரவலாக உள்ளது. ‘நந்தி’ கல்யாணம் பார்த்தால் முந்திக் கல்யாணம் நடக்கும்’ என்ற சொல் வழக்கு இன்றளவும் மக்களிடம் செல்வாக்குடன் இருக்கிறது.
நந்தி திருமண விழா நந்தியெம்பெருமானுக்கும், சுயசாம்பிகைக்கும் வைத்தியநாதசாமி முன்னிலையில் தமிழ்நாடு, அரியலூர் மாவட்டம், திருமழபாடியில் நடைபெறுகின்ற திருமண விழாவாகும்.
மேலும், மாமன்றத்தலைவர் தலைமையில் தேர்ந்தெடுக்கப்பட்ட உறுப்பினர்களைக் கொண்டு, குறைந்தது மாதத்திற்கு ஒரு முறை மாமன்றக் கூட்டம் கூட்டப்படுகின்றது. இம்மாநகராட்சியினுடைய மாமன்றக் கூட்டம் நடத்தப்படும் நாளில், மொத்தமுள்ள 45 வார்டு உறுப்பினர்களில் மூன்றில் இரு பங்கு உறுப்பினர்கள் வருகை தந்தால் மட்டுமே கூட்டம் நடத்திட முடியும். குறைவான உறுப்பினர்கள் வருகை தந்தால், கூட்டம் மற்றொரு நாளுக்குத் தள்ளி வைக்கப்படும். இம்மன்றக் கூட்டத்தில் மாநகருக்குச் செய்ய வேண்டிய பல்வேறு பணிகள், தேவைகள் மற்றும் சில செயல்பாடுகள் தீர்மானங்களாகக் கொண்டு வரப்படுகின்றன. பெரும்பான்மையான உறுப்பினர்கள் ஏற்பின் அடிப்படையில் அத்தீர்மானங்கள் நிறைவேற்றப்படுகின்றன. நிறைவேற்றப்பட்ட தீர்மானங்களின் அடிப்படையில் அப்பணிகள், செயல்பாடுகள் அனைத்தும் மாநகராட்சி ஆணையாளர் வழியாகச் செயல்படுத்தப்படுகின்றன.
தேர்வு நிலை பேரூராட்சியாக இருந்த ஒசூர், 1992 ஆம் ஆண்டு இரண்டாம் நிலை நகராட்சியாக மேம்படுத்தப்பட்டது. 1998 இல் தேர்வு நிலை நகராட்சியானது. 2011 ஆண்டு மத்திகிரி பேரூராட்சி, சூசூவாடி, மூக்கண்டபள்ளி, ஆவலப்பள்ளி, சென்னத்தூர் ஆகிய ஊராட்சிகள் ஒசூர் நகராட்சியுடன் இணைக்கப்பட்டு சிறப்பு நிலை நகராட்சியாக தரம் உயர்த்தப்பட்டது. 2019 பெப்ரவரி மாதம் அச்செட்டிபள்ளி ஊராட்சி, பேகேபள்ளி ஊராட்சி, சென்னசந்திரம் ஊராட்சி, கொத்தகொண்டபள்ளி ஊராட்சி, ஒன்னல்வாடி ஊராட்சி, நல்லூர் ஊராட்சி, தொரபள்ளி அக்ரஹாரம் ஊராட்சி, பேரண்டப்பள்ளி ஊராட்சி உள்ளிட்ட எட்டு ஊராட்சிகள் ஒசூருடன் இணைக்கப்பட்டு, மாநகராட்சியாக தரம் உயர்த்தப்பட்டது. இதனைமூலம் ஒசூர் மாநகரின் பரப்பளவானது 200 சதுர கிலோமீட்டர் சுற்றளவுக்கு விரிவடைந்தது.
ஒசூர் மாநகராட்சி இந்தியாவின் தெற்கில் உள்ள தமிழ்நாட்டின் கிருஷ்ணகிரி மாவட்டத்தில் அமைந்துள்ள மாநகராட்சி ஆகும். ஒசூர் நகராட்சி பிப்ரவரி 13,2019-ஆம் ஆண்டு 13-ஆவது மாநகராட்சியாக"' தரம் உயர்த்தப்பட்டது. ஒசூர் மாநகராட்சியின் ஆண்டு வரி வருவாய் 102.41 கோடி ரூபாய் ஆகும். இம்மாநகராட்சி மத்திகிரி பேரூராட்சி, ஆவலப்பள்ளி, சென்னத்தூர், மூக்கண்டப்பள்ளி, சுசுவாடி ஆகிய ஊராட்சிகளை இணைத்து 45 வார்டுகளையும் நான்கு மண்டலங்களையும் கொண்டுள்ளது. தமிழகத்தின் மாவட்ட தலைநகர் அல்லாத முதல் மாநகராட்சி என்கிற பெருமை ஒசூர் மாநகராட்சியையே சேரும். பிப்ரவரி 2022-இல் மாநகராட்சிக்கான முதல் தேர்தல் நடைபெற்றது.